प्रबंध विकास समिति की बैठक
ढंढ़ाललेखू गांव के राजकीय माध्यमिक स्कूल में बुधवार को स्कूल विकास प्रबंधन समिति की बैठक हुई।
संस्था प्रधान सुशीला बलौदा की अध्यक्षता में हुई बैठक में समिति सदस्यों ग्रामीणों ने आदर्श स्कूल बनाने को लेकर विचार विमर्श किया। संस्था प्रधान ने बताया कि कक्षा छह से 10 तक के विद्यार्थियाें के लिए फर्नीचर गत सत्र 2014-15 में 151 सेट उपलब्ध करवा दिए गए थे। इस दौरान कक्षा 1 से 5 तक के विद्यार्थियों के लिए फर्नीचर, कक्षाओं की खिड़कियों की मरम्मत करवाने, कम्प्यूटर इंटरनेट उपलब्ध करवाने के लिए ग्रामीणों ने धनराशि एकत्रित कर गणतंत्र दिवस तक पूर्ण करवाने के लिए कौर कमेटी का गठन किया। बैठक में जयवीर बाजिया, सत्यवीरसिंह भेरी, रामकुमार बाजिया, धनसिंह कालीरावणा, ओमप्रकाश, ताराचंद, कृष्ण कुमार, रमेश कुमार विजय भेरी सहित अन्य ग्रामीण उपस्थित थे। संस्था प्रधान बलौदा ने ग्रामीणों समिति सदस्यों को आर्थिक सहयोग देने के लिए धन्यवाद ज्ञापित किया।
hin_Deva hin_Deva hin_Deva